Patrick Ekeng a murit, dupa ce s-a prabusit pe teren in minutul 70 al meciului Dinamo - Viitorul, disputat pe stadionul Stefan cel Mare.

Momentul in care Patrick Ekeng se prabuseste pe teren poate fi vazut AICI.

In minutul 70 al meciului Dinamo - Viitorul, jucatorul dinamovist Patrick Ekeng s-a prabusit din senin. Desi toti de pe teren si-au dat seama de gravitatea situatiei, pana a fost urcat in ambulanta au trecut nu mai putin de 2 minute si 47 de secunde.

Patrick Ekeng a fost apoi transportat de urgenta la spital, unde doctorii au incercat mai bine de o ora sa il resusciteze, insa fara succes.In jurul orei 23:30, medicii au constatat decesul fotbalistului Patrick Ekeng.

Medicul de la Spitalul Floreasca a declarat ca Ekeng a fost adus la ei FARA a-i fi fost facute manevre de resuscitare anterior.

UPDATE 01:10 Pe contul de Facebook al FC Dinamo a fost postat un mesaj emotionant la adresa lui Patrick Ekeng.

UPDATE 00:50 Fanii dinamovisti s-au intors pe stadionul lui Dinamo si au aprins lumanari in locul in care Ekeng s-a prabusit pe teren.

Acum in Stefan cel Mare. pic.twitter.com/9ci3Pbsnvc — Dan Pavel (@DanPavell) May 6, 2016

UPDATE 00:25 Liga Profesionista de Fotbal transmite condoleante familiei jucatorului Patrick Ekeng si clubului Dinamo, exprimandu-si compasiunea si regretul in urma decesului fotbalistului camerunez survenit, vineri seara, in timpului meciului cu FC Viitorul din Liga I.

'Liga Profesionista de Fotbal isi exprima pe aceasta cale profunda tristete si compasiunea pentru familia lui Patrick Ekeng si transmite condoleante familiei si clubului Dinamo. Cuvintele sunt de prisos in astfel de momente', se mentioneaza intr-un comunicat de presa publicat, vineri seara, de LPF, pe site-ul sau oficial.

UPDATE 00:20 Medicul echipei Dinamo. "S-a produs un stop cardio-respirator in cazul lui Patrick Ekeng. A fost resuscitat 1 ora si jumatate, a avut momente cand si-a revenit, insa nu a rezistat. In ambulanta, i s-a facut masaj cardiac."

UPDATE 00:10 Ionel Danciulescu: "E mult prea mult. Nu-mi gasesc cuvintele. E o tragedie pentru Dinamo. Parca suntem blestemati. E un cosmar. Despre finala Cupei Romaniei, sa decida cum vor ei, nu mai conteaza. In starea in care suntem noi si baietii acum...Fiecare sportiv merge la Centrul de Medicina Legala si ia un aviz. Lucrurile au fost in regula la Patrick Ekeng acolo."

UPDATE 23:45 Cauzele decesului fotbalistului dinamovist Patrick Ekeng pot fi multiple, a declarat medicul Cristian Pandrea de la Spitalul de Urgenta Floreasca.

"A fost adus la noi cu o ambulanta fara manevre de resuscitare din cate stim. In stop cardio-respirator la camera de garda. S-au initiat manevre de resuscitare care au durat aproximativ o ora si 30 de minute. Aceste manevre au ramas din pacate fara rezultat. Pacientul a decedat. Nu este prima data cand se intampla un asemenea eveniment pe terenul de sport, cauzele pot fi multiple si ele vor fi relevate de examenul necropsic care se va efectuat ulterior. Ne pare rau ca nu am putut face mai mult si exprimam condoleante", a afirmat medicul Pandrea.

UPDATE 23:30 Patrick Ekeng a murit, a anuntat un medic de la Spitalul Floreasca.

UPDATE 23:20 "Altfel ar fi trebuit sa intervina cei de pe ambulanta. S-au agitat mai mult jucatorii si Mircea Rednic. Daca va uitati pe imagini, Ekeng, saracul, incerca disperat sa gaseasca aer.", a declarat Cornel Dinu, la Dolce, citat de Sport.ro.

UPDATE 23:12 ProSport scrie ca pe fisa medicala a fotbalistului scrie soc cardiogen. Astfel, inima nu a mai pulsat sange catre organele vitale, mai ales catre creier.

UPDATE 23:00 Potrivit site-ului Digi Sport din momentul in care Ekeng s-a prabusit pe teren si pana a fost urcat in ambulanta, care se afla IN STADION, a trecut 2 minute si 47 de secunde.

VIDEO: Golul decisiv marcat de Ekeng in meciul Steaua - Dinamo, 2-2. Echipa lui Rednic s-a calificat in finala Cupei Romaniei gratie golurilor inscrise in deplasare.

UPDATE 22:55 "Sunt socat, imi aduc aminte de ce s-a intamplat cu Haldan. Ma rog la Dumnezeu pentru o minune. Tremur, nici nu stiu ce sa spun", a declarat Claudiu Niculescu la Digi Sport.

Medicii incearca de aproximativ o ora sa il resusciteze, insa fotbalistul nu raspunde manevrelor, potrivit Sport.ro.

Suporterii dinamovisti s-au strans in fata spitalului. Danciulescu a venit plangand. pic.twitter.com/x1c5Fh5FZj — Dan Pavel (@DanPavell) May 6, 2016

Dupa finalul meciului, fanii si jucatorii lui Dinamo s-au strans in fata Spitalului Floreasca si se roaga pentru jucator.